LIETUVOS STATISTIKOS DEPARTAMENTO

GENERALINIS DIREKTORIUS

ĮSAKYMAS

DĖL KURO IR ENERGIJOS BALANSO STATISTINĖS ATASKAITOS EN-01 (METINĖS), NAFTOS IR NAFTOS PRODUKTŲ BALANSO STATISTINĖS ATASKAITOS EN-06 (METINĖS) STATISTINIŲ FORMULIARŲ PATVIRTINIMO

2022 m. gegužės 11 d. Nr. DĮ-118

Vilnius

Vadovaudamasi Lietuvos Respublikos oficialiosios statistikos įstatymo 6 straipsnio 4 dalies 3 punktu ir 2009 m. kovo 11 d. Europos Parlamento ir Tarybos reglamentu (EB) Nr. 223/2009 dėl Europos statistikos, panaikinančiu Europos Parlamento ir Tarybos reglamentą (EB, Euratomas) Nr. 1101/2008 dėl konfidencialių statistinių duomenų perdavimo Europos Bendrijų statistikos tarnybai, Tarybos reglamentą (EB) Nr. 322/97 dėl Bendrijos statistikos ir Tarybos sprendimą 89/382/EEB, Euratomas, įsteigiantį Europos Bendrijų statistikos programų komitetą su visais pakeitimais, ir įgyvendindama 2008 m. spalio 22 d. Europos Parlamento ir Tarybos reglamentą (EB) Nr. 1099/2008 dėl energetikos statistikos, su paskutiniais pakeitimais, padarytais 2022 m. sausio 28 d. Komisijos reglamentu (ES) 2022/132, 2011 m. liepos 6 d. Europos Parlamento ir Tarybos reglamentą (ES) Nr. 691/2011 dėl Europos aplinkos ekonominių sąskaitų, su paskutiniais pakeitimais, padarytais 2021 m. lapkričio 19 d. Komisijos deleguotuoju reglamentu (ES) 2022/125, 2012 m. spalio 25 d. Europos Parlamento ir Tarybos direktyvą 2012/27/ES dėl energijos vartojimo efektyvumo, kuria iš dalies keičiamos direktyvos 2009/125/EB ir 2010/30/ES bei kuria panaikinamos direktyvos 2004/8/EB ir 2006/32/EB, su paskutiniais pakeitimais, padarytais 2019 m. kovo 4 d. Komisijos deleguotuoju reglamentu (ES) 2019/826, Lietuvos Respublikos naftos produktų ir naftos valstybės atsargų įstatymą, Lietuvos Respublikos Vyriausybės 2004 m. gegužės 27 d. nutarimą Nr. 648 „Dėl Lietuvos Respublikos biokuro, biodegalų ir bioalyvų įstatymo įgyvendinimo“, Lietuvos Respublikos Vyriausybės 2010 m. rugsėjo 15 d. nutarimą Nr. 1314 „Dėl Ataskaitos apie pažangą skatinant ir naudojant atsinaujinančius energijos išteklius teikimo Europos Komisijai tvarkos aprašo patvirtinimo“, Lietuvos Respublikos Vyriausybės 2016 m. kovo 30 d. nutarimą Nr. 332 „Dėl Energijos išteklių ir energijos efektyvaus vartojimo stebėsenos tvarkos aprašo patvirtinimo“:

1.	Tvirtinu pridedamus statistinius formuliarus:

1.1.	Kuro ir energijos balanso statistinės ataskaitos EN-01 (metinės);

1.2.	Naftos ir naftos produktų balanso statistinės ataskaitos EN-06 (metinės).

2.	Pripažįstu netekusiais galios Lietuvos statistikos departamento generalinio direktoriaus 2020 m. gruodžio 7 d. įsakymo Nr. DĮ-338 „Dėl Kuro ir energijos balanso statistinės ataskaitos EN-01 (metinės), Naftos ir naftos produktų balanso statistinės ataskaitos EN-06 (metinės), Kuro ir energijos sunaudojimo statistinės ataskaitos EN-10 (metinės) statistinių formuliarų patvirtinimo“ 1.1, 1.2 papunkčius.

Generalinė direktorė	Jūratė Petrauskienė